Diari Oficial de la Generalitat Valenciana


Sumari del DOGV 3982, del 19-04-2001 (2001/3484)

ORDRE de 9 d'abril de 2001, de la Conselleria de Benestar Social, per la qual es convoquen 17 beques per a postgraduats per a la realització de pràctiques professionals en les diferents unitats administratives d'aquesta conselleria.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3982

Data del DOGV
:   19-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3484


Data del document
:   09-04-2001

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

 Descriptors 

:   * assignació per estudis
    * ajuda pública
    * advocat
    * professió de la comunicació
    * suport econòmic

ORDRE de 9 d'abril de 2001, de la Conselleria de Benestar Social, per la qual es convoquen 17 beques per a postgraduats per a la realització de pràctiques professionals en les diferents unitats administratives d'aquesta conselleria. [2001/M3484]
  
La Conselleria de Benestar Social convoca la concessió de 17 beques destinades als prostgraduats universitaris per a la realització de pràctiques professionals, a fi de faciliar la formació complementària, la millora i l'especialització de postgraduats, en l'àmbit de l'administració pública valenciana.
  
L'anterior actuació es troba recollida en els objectius i en les activitats del programa 311.10 Direcció i Serveis Generals, i hi ha suficient consignació pressupostària en la Llei de Pressupostos de la Generalitat Valenciana per a l'exercici 2001.
  
En virtut de les facultats que em confereix el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, l'article 35 de la Llei de la Generalitat Valenciana 5/1983, de 30 de desembre, de Govern Valencià i segons allò establit en el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1
  
Convocar concurs públic per a la concessió de 17 beques per a la realització de pràctiques professionals en determinades unitats administratives de la Conselleria de Benestar Social i aprovar les bases que regulen aquesta convocatòria i que apareixen en l'annex I i el model d'instància en l'annex II.
  
Article 2
  
Les ajudes tindran un import màxim global de 31.483.172 pessetes (107.280,66 euros), que s'imputaran a càrrec de l'aplicació pressupostària 14.12.74.960.53.7, línia de subvenció T 1.819/000/01 del pressupost de la Generalitat Valenciana per a l'any 2001.
  
Article 3
  
Correspondrà al secretaria general de la Conselleria de Benestar Social la resolució de la convocatòria, així com la facultat d'adoptar les resolucions necessàries per al desenvolupament i per a l'execució d'aquesta, tot acomplint allò disposat en l'article 5, apartat h) del Decret 108/1992, de 6 de juliol, del Govern Valencià, pel qual es regula la concessió de beques i en la Resolució del conseller de Benestar Social de 30 de gener de 2001.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Contra aquesta ordre, que esgota la via administrativa, es podrà interposar recurs potestatiu de reposició davant el conseller de Benestar Social, en el termini d'un mes des de la seua publicació, segons els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu, d'acord amb allò establit en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, dins del termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 9 d'abril de 2001
  
El conseller de Benestar Social,
  
RAFAEL BLASCO CASTANY
  
 ANNEX I
  
Bases de la convocatòria per a la concessió de 17 beques per a postgraduats per a la realització de pràctiques professionals en les distintes unitats administratives de la Conselleria de Benestar Social.
  
Primera. Objecte
  
Las beques tenen com a objecte la formació complementària, la millora i l'especialització de postgraduats, en l'àmbit de l'administració pública valenciana.
  
Segona. Nombre de beques, classes i titulació exigida
  
Les persones aspirants hauran d'estar en possessió de la titulació que tot seguit s'indica, segons la classe de beques que sol·liciten:
  
Classe A: persones llicenciades en Dret: nombre de beques: 12
  
Classe B: persones llicenciades en Ciències de la Informació. Nombre de beques: 5.
  
Total beques convocades: 17
  
Tercera. Dotació, duració i pagament de les beques
  
Les beques estan dotades cadascuna d'elles amb 150.000 pessetes brutes mensuals (901,52 euros) de les quals es descomptarà la retenció corresponent a l'impost sobre la renda de les persones físiques, sent l'import total de les 17 beques de 39.774.068 pessetes (107.280,66 euros), que es pagaran a càrrec de l'aplicació pressupostària 44.69.23.530.30.3, línia de subvenció T 1.819/000/01 del pressupost de la Generalitat Valenciana per a l'any 2001.
  
L'import de la beca es pagarà mensualment, amb la prèvia certificació del responsable de la unitat administrativa on el becari realitze la pràctica.
  
El període de duració de les beques comprendrà des del començament que s'assenyale fins al final de l'exercici econòmic del 2001, estant en principi previst el seu inici per a l'1 de juny de 2001. No obstant això, aquest període es podrà prorrogar a l'exercici 2002 i fins un màxim de 12 mesos, tot incloent el període de pròrroga, sempre que hi haja consignació pressupostària adequada i suficient en el pressupost de la Generalitat Valenciana per a l'esmentat exercici.
  
Quarta. Requisits i mèrits preferents
  
Classe A: Llicenciatura en Dret
  
Mèrits preferents:
  
- Coneixements de dret públic.
  
- Coneixements de dret comunitari.
  
- Coneixements d'idiomes comunitaris: anglés, francés, alemany.
  
- Coneixements de l'entorn Windows i Office (Word, Excel, Access, PowerPoint).
  
- Coneixements de navegació en Internet.
  
Classe B: llicenciatura en Ciències de la Informació
  
Mèrits preferents:
  
- Coneixements d'idiomes comunitaris: anglés, francés, alemany.
  
- Coneixements de l'entorn Windows i Office (Word, Excel, Access, PowerPoint)
  
- Coneixements de navegació en Internet.
  
- Coneixements de l'estructura organitzativa de l'administració autonòmica.
  
Tots els mèrits que s'al·leguen hauran de ser acreditats, mitjançant original o fotocòpia compulsada, en el moment de presentació de sol·licituds.
  
Cinquena. Formalització i termini de presentació de sol·licituds:
  
Les persones aspirants a la beca presentaran en el termini de 15 dies hàbils comptadors des de l'endemà de la publicació d'aquesta ordre en e Diari Oficial de la Generalitat Valenciana, una sol·licitud, segons model que s'indica en l'annex II. Els candidats hauran de presentar aquesta sol·licitud en el registre general de la Conselleria (passeig de l'Albereda, 16, de València) o en qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot adjuntant juntament amb la fotocòpia compulsada del seu document nacional d'identitat (DNI), la documentació següent que acredite els mèrits al·legats:
  
- Currículum, en què es farà constar les dades personals, acadèmiques i professionals i una fotografia mida carnet de l'aspirant.
  
- Fotocòpia compulsada del títol acadèmic - o del depòsit de les taxes per a l'expedició del títol - i certificat oficial de qualificacions - o fotocòpia compulsada- amb l'expressió de la nota mitjana d'aquest, d'acord amb el Reial Decret 1.497/1987, de 27 de novembre.
  
- Certificats o acreditacions de les circumstàncies que proven la preparació de la persona candidata.
  
- Declaració responsable que no té cap relació laboral i que està al corrent de les seues obligacions fiscals.
  
- Declaració responsable que no es beneficiari de cap beca d'igual o de semblant activitat.
  
- Declaració responsable de complir amb les bases de la convocatòria i amb la resta de normes que hi resulten d'aplicació.
  
- Certificat mèdic que acredite que no pateix malaltia o defecte físic que impedisca la prestació de treball i d'estudis que implique l'acceptació de la beca.
  
- Documentació adequada que acredite que el candidat té cobertura sanitària.
  
Seran causes d'exclusió:
  
- No acreditar la titulació exigida per a la beca sol·licitada.
  
- No presentar la declaració responsable de no tenir cap relació que impedisca o dificulte el normal exercici de la pràctica formativa amb relació a l'activitat pròpia de l'administració.
  
- No presentar la declaració responsable que està al corrent de les seues obligacions fiscals.
  
- No presentar declaració responsable de complir amb les bases de la convocatòria i amb la resta de normes que hi resulten d'aplicació.
  
- No presentar certificat mèdic que acredite que no pateix malaltia o defecte físic que impedisca la prestació de treballs i d'estudis que implique l'acceptació de la beca.
  
- No presentar la declaració responsable que no és beneficiari de cap beca d'igual o de semblant activitat.
  
Si les instàncies presentades no reuniren tots i cadascun dels requisits exigits en aquesta convocatòria, es requerirà a l'interessat perquè, en un termini de 10 dies, esmene la falta o acompanye els documents preceptius, amb indicació que si així no ho fera, se li tindrà per desistit de la seua petició.
  
Sisena. Selecció
  
Per a l'examen de sol·licituds de la beca, es constituirà una comissió avaluadora, que elaborarà les oportunes propostes d'adjudicació de les beques, en el termini d'un mes des de l'acabament del termini de presentació de les sol·licituds.
  
Aquesta comissió estarà presidida per la secretària general administrativa, o persona en qui delegue.
  
Formaran part d'aquesta com a vocals: el cap de l'Àrea de Planificació o persona en qui delegue, el cap del Servei de Formació i Qualitat de Recursos Humans o persona en qui delegue, dos caps de servei de les unitats administratives a les quals aniran destinats els becaris.
  
Els membres de la comissió avaluadora podran ser assessorats, en qualsevol cas, pel personal tècnic o professional que es considere necessari, que podrà assistir-hi amb veu però sense vot.
  
La Conselleria de Benestar Social es reserva la facultat de deixar deserta totalment o parcialment, l'adjudicació de la beca convocada i d'intepretar el contingut d'aquestes bases.
  
La selecció dels becaris serà donada per la puntuació obtinguda per l'aplicació del barem següent:
  
Expedient acadèmic. Es valorarà amb relació a la qualificació mitjana ?d'acord amb allò estipulat en l'annex I del Reial Decret 1.497/1987, de 27 de novembre - fins a 3 punts, de la manera següent:
  
Aprovat: 1 punt
  
Notable: 2 punts
  
Excel·lent: 3 punts
  
- Altres mèrits acadèmics: altres titulacions, màsters, i cursos, assistències a jornades: fins a 1,50 punts.
  
- Coneixements de valencià: fins a 0,50 punts, d'acord amb el barem següents:
  
Nivell oral: 0,10 punts
  
Nivell elemental: 0,15 punts
  
Nivell mitjà: 0,30 punts
  
Nivell superior: 0,50 punts
  
- Coneixements d'altres idiomes, tenint especial consideració els oficials de la Unió Europea: fins a 2 punts.
  
- No es valorarà cap mèrit que no estiga documentat com cal.
  
- Entrevista: fins un màxim de 3 punts, en què valorarà l'experiència personal amb relació als mèrits preferents especificats en l'apartat quart d'aquest annex.
  
Setena. Procediment de selecció
  
El procés de selecció tindrà les fases següents:
  
La comissió avaluarà els mèrits de cada sol·licitant que es dedueixen dels documentes aportats.
  
La comissió avaluadora podrà establir, si fa el cas, una puntuació mínima per a poder accedir a la fase d'entrevistes, a la vista de les sol·licituds presentades.
  
Una vegada sumats els punts de l'entrevista, s'exposarà la llista al tauler de la conselleria durant 10 dies per a la fase d'al·legacions.
  
Una vegada finalitzat el procés de selecció, la comissió avaluadora elaborarà una proposta de concessió de beques que contindrà la relació de beneficiaris i una borsa de reserva, per ordre de puntuació, per al cas de produir-se alguna renúncia o abandonament.
  
Vuitena. Concessió.
  
El secretari general de la Conselleria de Benestar Social dictarà una resolució, a la vista de la proposta de la comissió avaluadora, en la qual adjudique les beques i constituïsca la borsa de reserva a què fa referència la base setena en el termini màxim de 60 dies comptadors a partir de l'endemà de l'acabament de presentació de sol·licituds.
  
La Conselleria de Benestar Social es reserva la facultat de deixar deserta totalment o parcialment, l'adjudicació de les beques convocades i d'interpretar el contingut d'aquestes bases.
  
La resolució de concessió es notificarà als interessats i serà publicat en el Diari Oficial de la Generalitat Valenciana.
  
Novena. Drets, obligacions, tutoria i incidències dels becaris
  
Aquestes beques són incompatibles amb el gaudi de qualsevol altra beca, ajuda o activitat laboral. La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana, ni constitueix mèrit d'ingrés.
  
La Secretaria General de la Conselleria de Benestar Social ordenarà les activitats i establirà la dedicació dels becaris segons els criteris de necessitats del servei i dels mitjans.
  
 Obligacions dels becaris o de les becàries.
  
L'acceptació de la beca suposa l'adquisició dels compromisos següents:
  
1. Complir les bases de la convocatòria i la resta de normes que resulten d'aplicació, com a conseqüència d'aquesta.
  
2. Començar amb el gaudi de la beca el dia que s'assenyale.
  
3. Exercir l'activitat, objecte d'aquesta convocatòria, davall la supervisió de la unitat administrativa a la qual siguen adscrits.
  
4. Realitzar les funcions inherents a l'objecte de la beca, d'acord amb la distribució que organitze l'òrgan que exerceix la tutela.
  
5. Presentar un informe dins dels 15 dies posteriors a l'acabament de cada semestre natural, que contindrà la menció de les activitats i dels estudis realitzats en el període.
  
El secretari general resoldrà les incidències que es produïsquen durant el període de gaudi de les beques a proposta del cap o la cap de la unitat administrativa corresponent, i podrà deixar sense efecte aquestes, amb l'audiència prèvia de l'interessat, en els casos següents:
  
a) Incompliment de les seues obligacions.
  
b) No realitzar l'activitat que va motivar la concessió.